47. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. 2030205/4129/0022 της 2/20 Μαΐου 1997 (ΦΕΚ Β΄ 405) Έγκριση εφ’ άπαξ αποζημίωσης στους ανταποκριτές του ΟΓΑ για τις αιτήσεις χορήγησης επιδομάτων πολύτεκνης μητέρας, τρίτου παιδιού και ισόβιας σύνταξης. Εγκρίνουμε την αρθ. 53/3.4.1997 απόφαση του Διοικητικού Συμβουλίου του ΟΓΑ, με την οποία καθορίζονται τα εξής: 1.Έκτακτη αποζημίωση των ανταποκριτών του ΟΓΑ για τις αιτήσεις χορήγησης της ισόβιας σύνταξης βάσει των διατάξεων του Νόμ. 2163/93 που υποβλήθηκαν στον ΟΓΑ μέχρι την 30.4.1994 ίση με 1.000 δρχ. για κάθε εγκριτική απόφαση ισόβιας σύνταξης με ανώτατο όριο αποζημίωσης 300.000 δρχ. ανά δικαιούχο ανταποκριτή. 2.Έκτακτη αποζημίωση των ανταποκριτών του ΟΓΑ για την συμπλήρωση: α.των υπευθύνων δηλώσεων των εν ενεργεία δικαιούχων και β.των νέων αιτήσεων για τη χορήγηση επιδόματος του 3ου παιδιού, το οποίο έχει συμπληρώσει το 3ο έτος της ηλικίας του, κατά την έναρξη ισχύος του Νόμου, μέχρι και τη συμπλήρωση του 6ου έτους της ηλικίας του οι οποίες θα υποβληθούν στον ΟΓΑ μέχρι την 31.7.1997, ίση με 500 δρχ. ανά υπεύθυνη δήλωση και νέα αίτηση με ανώτατο όριο ανά δικαιούχο ανταποκριτή το ποσό των 200.000 δρχ.  